Cum te poate ajuta noua tehnologie să afli dacă ai Covid-19.
Există soluţii de monitorizare a parametrilor corporali. Nu există, însă, o soluţie de monitorizare a simptomelor Covid. Apple şi Fitbit ar putea lansa în toamnă device-uri cu această soluţie.
Dacă te interesează starea ta de sănătate nu înseamnă că eşti ipohondru, iar dacă ţi-e teamă de Covid nu înseamnă că eşti paranoic. În curând tehnologia te va putea ajuta. Deocamdată există soluţii de monitorizare a pulsului, a temperaturii, a saturaţiei în oxigen sau chiar a frecvenţei cu care tuşeşti. E drept că nu le ai pe toate pe acelaşi device. Brăţara de fitness îţi ia pulsul, dar nu şi temperatura, inelul smart îţi ia temperatura, dar nu spune nimic de saturaţia în oxigen. Însă atât Apple cât şi Fitbit lucrează la senzori şi aplicaţii care să-ţi ofere o gamă cât mai variată de parametri corporali şi cel mai probabil asta se va întâmpla odată cu lansările de noi device-uri din acestă toamnă.Dar, deocamdată, după cum spune Robert, nu e suficient.În prezent poţi afla cât de repede îţi bate inima cu ajutorul unei brăţari smart pe care o conectezi la telefon. Este rapid, simplu şi sigur. Dar, din cauza pandemiei avem nevoie de mai mult.